“Yesu Kristo tahinduka, oku abaire ari, nyomwebazyo, n’erizooba nikwo ari, kandi nikwo ariguma ebiro byoona.” (Abaheburayo 13:8)

EBARUHA OKWAKASHATU 2008

Nitwenda kwohereza endamusyo kuruga ahansi yemitima yeitu ahariimwe mweena omunsi yoona omwiziina eririkukirayo omuhendo erya Mukama weitu, Yesu Kristo, hamwe nekyahandikirwe kuruga omuri Isaaya 14:26-27.

“Egyo niyo naama eyagiriirwe ensi yoona kandi ogwo nigwo mukono ogubangiirwe amahanga goona. mbwenu Mukama ow’amahe ku araabe niwe akimarirrire, n’oha orikizibira? Omukono gwe kuguraabe gubangire, n’oha origuhinya?”

MAKAMA Ruhanga ahatari kubanganisa aine entekateeka ngu naaza kureta enkwatanisa namahanga goona, na Isirayeli, hamwe nekanisa. Nitubaasa kukungaanya amahurure ebigarikushohoza okuruga ahakutandika kwo kwezi kwokubaanza ngu ensi eyobyobutegyeki eriyo neteekateeka munonga ahamahanga aga Buharabu agarwagati ya burugwizooba (Middle East). Okukira munonga Yerusalemu niyo ehindukire eshonga nkuru yokuteisaho kandi bakagihanuraaho. George W. Bush akayenzire ngu atebwe ahaiguru omubwebembezi bwe hakiri nobusinguzi bumwe, nkokuhandika endagano rwagati yeihanga rya Buyudaya (Jewish State) hamwe neihanga erisya erya Palesitina (New Palestinian State). Ekibuuzo kiri ngu eki yaaba kiraahikirizibwe omubwiire obuyasigaza. Omukwezi kwokubanza 11, omuruzinduko rwe omu mahanga aga Buharabu agarwagati yaburugwizooba (Middle East), akabugana Tony Blair owabeire amazire omwanya mukye ahindukire entumwa omu mukago gwamahanga ga Bulaya (European Union) ahabwa mahanga ga Buharabu agarwagaati yaburugwizooba (Middle East). Tony Blair akahinduka yaaza omunyikiriza yobukaturiki (Catholicism) omubutongore omukwezi kwa ikumi nebiri 21, 2007, kugira ngu ahagire amahanga gagire amaani. Akatoraana okwikumi nebiri ebiro 21, 2007, ahaizooba niryo rimwe esharo zamahanga gaburugwizooba hamwe na burengyerwa izooba bwamahanga ga Bulaya zasharirweho. Hati obugabe bwensi yoona obwahamu heru nkokubwarebirwe kandi bukaragurwa nabi Daneli (Daneli 2:40) hamwe na Daneli 7:23 buri omubiro byaabwo byokumariira.

Endagaano ya Rooma eyomukwezi kwa Kashatu 25,1957, etirweho emikono amahanga mukaga agagitandikireho nibwo burugo bwa Bulaya eyegisire (United Europe). Buri ihanga ahamahanga abiri na mushanju hati agari omukago gwamahanga ga Bulaya (European Union) gaherize kuta omukono gwago ahakiragiro kya Rooma (Roman statute). Nangwa neicweero ryemanja ryensi yoona (World Court), eicweero ryemanja eririkukirayo omunsi yoona,ryegamire “Ekiragiro kya Rooma eicweero ryemishango ryensi yoona ryoburinganiza.” Ahanyima yenyiriri 128, ahamuheru “kikakorerwa omuri Rooma omukwezi kwa mushanju 17, 1998.”

Rediyo ya Vatikani ekaranga kurabira ahamutimbagano gwa Intaneti omukwezi kwa kabiri 18,2008 ngu Paapa Benedikito owa ikumi namukaaga (XVI) ku arikuza kutayagira Amerika (USA) okwezi kwa kana 15-21. Ahabibarikuza kuhanuraho harimu okugamba kwa Paapa hamwe nomwebembezi George W. Bush “okubakuretaho obusingye omumahanga ga Buharabu agarwagati ya Burugwizooba” (Middle East).

Vatican eyine ekigyendererwa kyokuta Yerusalem aha rurengo rw’ensi yoona.

omwanya ogubarikwenda kushanjura gurimu orushozi rwa hekaru(temple mountain) kugyendera kimwe aha rushozi Sayuni. kiri aha bintu bibiri, kandi byona biri hamwe: Ekyokibanza “n’endagaano” ekwatirine nokubaganisa obutaka, nkoku kyaragwirweho omubunabi kandi kirikuza kureta n’omushango,

“… mbacwerereyo orubanja, nimbatura abantu bangye Israeli, ahabwokubataataanisiza omu mahanga, bakabaganisa ensi yangye”. (Yoeli 3:2)

Ekyakabiri nokwikirizana ahamuringo ogu Yerusalemu erimu. Omwaka ogu Israeli neyijuka emyaka 60 okwiha nehinduka eihanga eryotongweire omu mwaka ogwa 1948. Endagaano yobusingye eri haihi kuhikwaho kandi neza kuba erimu amadini ashatu g’ensi yoona ag’enyikiriza ye kiyudaaya(Judaisim), obukristayo(Chrisianity), hamwe n’obusiramu(Islam) hamwe “nemyanya yabo erikwera”. Baibuli negamba ahandagaano, “ogwo mutegyeki aryaragaana na baingi endagaano ehamire, emare sabiiti emwe…” (Daniel9:27). Orushozi orwabaire ruriho hekaru (temple mountain) nirutwarwamu nk’omwanya oguri kwera batari bayudaya bonka, abari kukora ekyo ahaabwobushoborozi bwaabo obu bayehereirwe Ruhanga aha bwokuba hekaru ya kashatu neza kushuba neyombekwa aha musingi gwaayo ogweira ogundi murundi- kandi orushozi oru nirushuba rubarwa nk’omwanya oguri kweera abe dini y’obusiraamu barikuritwarira hamwe na Mecca na Madina. Egi omumazima neza kuba eri endagaano y’okuretaho obusingye omu madini. Reeru ekyahandikyirwe ekyo mu ba 1 abatesolanika 5:3 kihikirire, “kubaliba nibagyira ngu n’obusingye, tihariho kabi, obwo nibwo okucwekyerera kuribagwaho, nk’oku ebisha bikwata omukazi ori kurumwa kuzaara, kandi tibarikyira na kakye.”

Titurikuza kugyenda munonga ahakyokwega eki omu kaire aka. nimpandikira omu kishushwani kyo kureba ngu ekikweka kya Israeli kya aha muheru kiriyo ni kitandika; reeru kandi ekikweka ekye kanisa ekyo kumarira nakyo kyaherize kwirira haihi. Ebintu ebi byona ebiri kubaho omu bunaku obu, nkaitwe barikumanya ebya handikirwe by’obunabi nituhurira ebide by’emperu nibigamba. Ogundi murundi nikibasa kugambwa ngu, “Kandi ebi kubiritandika kubaho, mureebe ahaiguru, mwimutsye emitwe yanyu, ahakuba okucungurwa kwanyu kuryaba kuri haihi.” obwire obwekanisa ni bwiririra kubaho Ruhanga naza kuhindukira Israeli kurigirira aha ntebekanisa y’okujunwa (Ebyakozirwe 15:16, Abarooma 11:25). Ekanisa y’omugore nebaasa kureba ekikweka kyo kubanza ni kihikirira konka kutari kuhikirira kw’endagaano, nkoku kihandikiwe omuri Danieli 9:27, aha bwokuba ekanisa neza kutwarwa ekyo kitakabeireho. Oweishemwe Branham omu kwezi Kwa kashatu 18, 1963, akagamba ngu “Ekanisa kweriheza kugyenda, Rooma hamwe n’bayudaya baryakora endagaano hamwe” Nitubuza “Omurinzi kandi ebyanyekiro?” Ekyo kugarukamu kiri ngu obusheeshe bweizire…” (Isaaya 21:11-12). Okukaka kweyongyeire ahaiguru, “reba kishwera yaizire.” Okubara nogaruka ahansi ni kugyenda omu maisho.

Nikyetengwa munonga kugira ngu twetegyereze puraani ya Ruhanga y’okujunwa kandi tuze omu myanya ei twateketekyeirwe nemisingye yensi etakabeireho. Okuruga omubutahwaho (Ebyakozirwe 15:18), ebi byona bitakabaireho, n’omusingye gw’ensi gutakabaireho, Ruhanga aka korera omuntu entebekanisa hamwe n’entebekanisa yokujunwa kw’ekanisa ye.

Omucunguzi aka tebwaho n’omusingyi gw’nsi gutakabaireho (Yohaana 17:24; 1 Petero 1:20)

Abatoreinwe nabo bakatoranwa omusingye gw’ensi gutakabeireho (Abaefeso 1:4)

Amaziina gaabo gakahandikwa omu kitabo kyo mwana gw’entaama kya magara omusingye gw’ensi gutakabeireho (Okushururwa 13:8)

Yesu akatandika kwegyesa enaama ezi n’omusingye gw’ensi gutakabeireho (Matayo 13:35)

Entebekanisa egi nerugirira kimwe aha kutandika kuhikira kimwe aha muheru, kwija kutahirira kimwe omu butahwaho.

Omukyahandikirwe ekitwagambaho omukwanjura, enshonga enkuru n’entebekanisa ya Ruhanga kandi n’ekibuzo ekikuru “…nooha oragizibire?” Okuruga aha kutandika omuzigu agyerizeho kuzibira egi ntebekanisa. Kikatandika n’obujeemi bwe omwiguru kandi kigumizamu nomunsi nokuhitsya nerizooba. Buri kintu kyoona kihandikirwe omuri baiburi, kuruga aha shuura y’okubanza okuhikira kimwe aha shuura ya hamuheru, hamwe namazima agari kuhamya okugwa kwa Lusafeli hamwe nokugwa kwomukibanja Edeni nobukurabe nikutworekwa kurabira omu nfumu hamwe n’ebishushwani ebyobuhangwa. Ahari ebi bibiri hariho amazima gamwe: oba Ruhanga okushuuruurira entebekanisa ye ezi entumwa yayeteire, entumwa hamwe na banabi, abashemereire kuranga okuhabura kwe, ninga shi abanyadini hamwe nabahandiki kuhereza okuvunuura okwa magezi gaabo. Obutwire bwoona habaho ekyokugarukamu (answer) kimwe ekihikire kandi kiri kuhamibwa omu kigaambo kya Ruhanga.

“Buzimazima Mukama RUHANGA takora kintu kyona, atabandize kukishuuruurira bairu be baanabi”. (Amosi 3:7)

“Naimwe, kumuraabishome, nimwija kwetegyereza okunaamanyire enaama ya Kristo etalamanyirwe bantu ira ryona, nk’oku hati eshuruuriirwe entuma ze eziri kwera na baanabi omu mwoyo…” (Abaefeso 3:4-5)

“…enaama ya Ruhanga eryahikirizibwa nk’ebigambo ebirungi okubiri ebiyaagambire abahereza be baanabi. (Okushuuruurirwa 10:7)

Orutaro oruhago kandi orwamani rwokugyezaho kuzibira egi ntebekanisa rukandikira omwiguru. Okwe sitaani akekuza kwenda kuhika ahakugira ngu akire Ruhanga. Malaika womushana, Keerubi ashukirweho amajuta, omwana wobusheshe akekuza kandi yayetenga kutandikaho obugabe obwe aha rubaju rwo bwa Mukama Ruhanga owo bushuborozi bwoona, arikwenda ngu ayingane na Ruhanga rukira boona. Okuruga aha kutandika ekigyendererwa kya sitaani kituura kiri ekyo kuremesa entebekanisa ya Ruhanga. Omushuura egi eya 14 omu kitabo kya nabi Isaaya nitushoma aha kugwa kwa sitaani (vv12-21), reero kandi tushuba tugambirwa ekigyenderwa kya Ruhanga omu nyiriri 26-27 nkoku kyorekirwe omukyahandikirwe ekya yanjurwa.

Nobu kiraabe kihandikirwe omumuringo ogutari kwetegyerezibwa, okugwa kwa Lusafeli nikushuba kugambwaho omuri Ezekieli 28:11-15. Nobu kirabe kiri kisyo, okweyongera kushoborora aha Lusafeli nikweyongera kurebeka butunu obwe twakushuuruurirwa omwoyo orikwera wa Ruhanga. Akahangwa Ruhanga, yahundwa namabaare gobuguzi bwingi, akaba ari ekishushwani kyo kuhikirira kandi akaba ari omuri Edeni, ekibanja kya Ruhanga. Okuruga aha kutandika Lusafeli akaba nabasa kuhika omwiguru hamwe nomu paradiiso yomunsi. “Okwiha obu wahangwa, okaba otagyira kamogo omumitwarize yaawe, okuhitsya obu waareebirwemu okutahikirira.” (Ezekieli 28:15)

Ekyabireho omuri paradiiso nikyongyera kworekwa bitunu kandi omu muringo gw’enaama. Okwe sitaani, malaika owagwire omu muringo gw’omwoyo akataaha kandi yakozesa kubi enjoka okugyira ngu ebeihabeihe Eva reero ebone okuyashenshera omuruganda rwa bantu kurabira omu kubihabiha, ekyarugyiremu yaretera ensi yoona kugwa-okutaana kw’omuntu na Ruhanga. okuruga obwe tikyayetengesa kushuba kuronda obukomooko bwe kibi, endwara, ninga shi okubonabona. Tihariho muntu nomwe owabire arahurireho obusasi bwoona ninga shi okufa. Okwiha obu omuntu yaagwa, buri muntu nazarirwa omu muringo nigwo gumwe nk’ogwomukibi ekyabandize. Daudi akataka nagira ati “Reeba, nkahangirwa omu kutahikiirira n’omukibi maawe nimwo yanzaariire.” (Zaaburi 51:7) Mukama Ruhanga akahanga ba malaika hamwe nabantu baine obugabe bwokweshariramu nkoku kyabaire kiri na Adamu, owayorobire eiraka rya Eva, nkoku Eva nawe yayorobeire eiraka ry’enjoka. Eva akaba aine omugisha gw’okutoranaho omuhanda ogu aratoore kandi naitwe eki nikitukwataho.

Okuruga aha kubaihwa okwokubanza omukibanja Edeni buri kishuba kyoona nikigaruka owomunyabishuba omukuru, ahari sitaani, obe ekishuba kiri omu muringo gw’omubiri oba ogw’omwoyo nari shi okurabira omu muntu wena owekishuba kyarabiramu. Omuzigu ashubire yayegaruriza obushoborozi bwoona omunsi. Nomubihi wensi yona (okushuuruurwa 12:9); ahindukire omwana womugabe kandi ruhanga wensi egi ey’omwirima okuhitsya ekyahandikirwe eki kirahikirire, “Malaika owa mushanju yaateera enzamba; haabaho amaraka mahango omwiguru nigagira gati: obukama bw’ensi bwahinduka obwa mukama waitu n’obwa Kristo we, kandi aryaguma ahangoma ebiro n’ebiro”. (Okushuuruurwa 11:15)

Nkoku hariho encwamu erikugira ngu abantu bokubanza bakabaho aha bwamagezi gomubi, norufu rukatungiraho omuhanda gwokutaha omuri abo bantu. Kurabira omuri Yesu Kristo, Adamu wakabiri, tukagarurirwa amagara gatahwaho. “ahakuba nkoku okufa kwareetsirwe omuntu, nikwo okuzooka kw’abafu kwareetsirwe omuntu. Nkokuboona bafa omuri Adamu, nikwo n’omuri Kristo boona barihindurwa abahuriire.” (1 Abakolinso 15:21-22) Ruhanga, ori omwoyo, akaija omu bantu kurabira omuri Kristo, omwana we omwe wenka. Nigwo muhanda gumwe gwonka ogutwakucungurirwemu okuruga omu kugwa.

Abo boonka abaherize kutunga amagara gatahwaho ahabwokwebuganira okujunwa nibabaasa kandi nibaija kubaho ebiro byoona. “Kandi oku nikwo kuhamya oku, ngu Ruhanga akatuha amagara ago gari omu mwana we. Omuntu oyine ogwo mwana niwe aine amagara; otaine mwana wa Ruhanga taine magara.” (1 Yohaana 5:11-12)

Nahanyima y’okugwa, sitaani, nk’ekihangirwe ky’omwoyo, akaba nakibasa kuza omwiguru akaza omunkiiko na bamaraika. Omuri Yobu 1:6 nitushoma ngu “Eizoba rimwe abaana ba Ruhanga bakaija kwemurika ahari Mukama, na sitaani yabaijamu.” Mukama akagamba nawe kandi enshonga ekaba eri omuhuuku wa Ruhanga, Yobu. Ekintu nikyo kimwe nitukishanga omu shuura ya 2: “Kandi ahaizoba erindi abaana ba Ruhanga bakaija kwemurika ahari Mukama, na sitaani yabaijamu…” Tiguri murundi gumwe gwonka kureka emirundi myingi omuzigu wa Ruhanga akaba aba ari nabamaraika, abaana ba Ruhanga, ababaire bateranire omwiguru.

Nomubwire obwe ndagaano ensya, omuzigu, nkomuregi wabeishemwe nahati nakibasa kuza omwiguru. Nobukiraabe kiri kisyo,okwe omucunguzi waitu ariyo nk’omuterani wendagaano ensya (Abaheburaayo 8:6), kandi natugambirira nk’omutonganizi waitu (1 Yohaana 2:1). Nobukiraabe ngu mukama waitu akasingura sitaani kandi yamureeba nahanuka kuruga omwiguru (Yohaana 12:31), sitaani ogwe aha muheru naija kunagwa aheeru ebiro byoona abasinguzi kubaritwarwa ahaiguru: “Ekijoka ekyo ekihango ekya ira, ekirikwetwa omuregi, kandi sitaani, orikugobeza ensi yoona: yaanagwa ohansi, hamwe na baamaraika” (Okushuuruurwa 12:7-12). Sitaani ashuumire nekikweka kimwe kya baamaraika abamworobeire. Nahabwekyo hati twine kurwana n’emyoyo hamwe namaani g’omwirima ebiherize kusingurwa kwonka bitari kwenda kuhanika, kandi twine kugumizamu n’orutaro turi kuyambwa ebyokurwanisa ebya Ruhanga okuhitsya obu turasingure. (Abaefeso 6:12-20)

Obusinguzi bwa Ruhanga nibuza kurebeka
ryari omukanisa ye?

Okurugirira omuri Zaburi ya 110 abazigu boona nibaza kutebwa ahansi y’ebigere byomusinguzi, “Mukama akagambira mukama wangye, ati, shutama aha rubaju rwangye rwa buryo okuhitsya obundigira abazigu bawe akatebe k’ebigere byawe.” (Matayo 22:44; Mako12:36)

Omu Baheburaayo 2:8 nihagira, “waata ebintu byoona ahansi yebigyere bye… mbwenu hati titurikureeba bintu byona bimugomookyeire.” Hati aha muheru gw’embabazi, obusinguzi obwahari karivariyo, obusinguzi bwogo owa bambirwe kandi mukama waitu owazokire akasingura amani gomubi, nibuza kurebeka omu bikiriza. Orutaro oru niruza kurwanirwa aha kanasisa, omukazi ou omumaisho ge sitaani, ekijoka ekikuru kiri kukikirira, kandi orikuzaara abo boona abari kuza aha kutwaarwa (Okushuuruurwa 12). Abarooma 16:20entumwa Paulo nahandiika, “kandi Ruhanga mukama w’obusingye aryasingyera sitaani juba ahansi y’ebigere byaitu.”

Zaburi 110 nekyoreka butunu ngu abazugu boona mukama kandi omucunguzi aryabasingyererera ahansi y’ebigere bye. Kwonka nitugambirwa ngu eki tikikarebekire. Kandi hanu nitushoma ngu Ruhanga ow’obusingye aryayatira sitaani omutwe ahansi y’ebigyere byaitu. Aha kiro kyokugwa, mukama Ruhanga akagambira enjoka ati, kandi ndyata obuzigu ahagati yawe nogu mukazi, nahagati yoruzaaro rwawe n’orwe; orwe ruryakuteera omutwe niwe oryaruteera ekitsintsiino” (Okutandika 3:15). Obuzigu niburebuka honka rwagati yezi mbibo ibiri zitarikushushwana. Entoore tikahiga entoore ahabwokuba okukunda kwa Ruhanga nikuba kushikurweho emitima yaabo omwoyo orikweera (Abarooma 5:5) Entoore ezo bulijo nibo bahiigwa. Okumarira kwe kanisa y’omugore nikuza kubaho omu kukunda kwa Ruhanga okuhikire, obu Ruhanga yafundikire omurimu gw’obucunguzi n’obusinguzi bwa hamuheru..

Eki nikikwata aha bikiriza bamazima, “ahabwokuba ogwo niwe busingye bwaitu, owatuhindwire itwe ababiri kuba omwe, akashenya ekisiika ekyabaire nikitutanisa; nibwo buzigu, ahabwo kuhayo omubiri gwe, kwihaho ebiragyiro n’ebyatirweho, ngu ababire bari babiri abahangyemu omuntu omwe omusya, abone kureeta atyo obusingye…” (Abaefeso 2:11-16). Omwana wa Ruhanga, ozairwe ogwa kabiri ekigambo n’omwoyo, nahinduka omuntu musya orikukunda obusingye. Amani goona aga Yesu Kristo nobwaruhanga obwijwire kandi ekikweka aha magara gaitu. Omuntu wena orikureeta okwebagaanisamu kandi akabiba embibo ya rwango hamwe n’obuzigu naaba ariho sitaani kandi aguma nategyekwa omubi.

Hati nitubuzibwa ebibuuzo ebi:
Hariho okukyerererwa kwona okwarebukire?
Hariho encwamu eziri kushembayo?
Hariho encwamu ezokugarukwamu zikahindurwa busya?

Haine ekitwakubasa kukoraho aha kukundwa kwa Ruhanga okuhikire nari okukunda kwa Ruhanga okutwamugyema kugyira ngu kituhikeho nari kitatuhikiraho kimwe?

Itwe nitumanya yaaba turi omubatorainwe abaishiki abashugaine abashema nari shi abanyabwengye? Nikiza kurebeka hati ninga mpaka ahakuzooka kwokubanza ninga shi okwakabiri? Encwamu ya Lusafeli ekaba eri eyokumarira nikyo kyareteire Ruhanga okutamwongyera zindi mbabazi. Nahabweekyo Lusafeli tarikumanya mbabazi, okusasira ninga shi okugarukana hamwe naabo boona abari ahansi y’obutegyeki bwe.

Emarira mbi y’omuzigu ekacubwamu kare okuruga aha kutandika: Naija kunagwa omu nyanja y’omuriro (Okushuuruurwa 20:10). Omuheru gwabo boona abari ahansi abayehakaine Ruhanga nagwo gukarangwa: “Kandi omuntu weena, ou eizina rye ryabaire ritahandikirwe omu kitabo ky’amagara, yanagwa omunyanja y’omuriro” (Okushuuruurwa 20:11-15) eki kiryabaho ahaizooba ry’omushaango ogwa hamuheru- kandi tihariho kujuriza omushaango ogwo. OKucwamu nikwo kumwe oku Ruhanga acweriremu abo abahairwe ebicoonco by’omwoyo kwonka batarorobeire kukunda Kwa Ruhanga: “Tinkabamanyaga, mundugye omu maish, imwe abakora ebyobugomi” (Matayo 7:21-23). Kiryaba ekyobusasi kita ahari abo abu Mukama agira ati, “Mundugyeho, imwe abakyenirwe, muze omumuriro ogutarara, ogwatekatekyeirwe sitaani nabamaraika be.” (Matayo 25:41)! Tushemereire kutwara embabazi ezatuhairwe okusasira kwe, hamwe nokugarukana nk’ekintu ky’omuhendo kandi tutware okujunwa kwaitu n’okutiina hamwe n’okutetema kandi twekyebere tureebe yaba nitukorera omu kukundwa kwaitu nari okwa Ruhanga!

Okugarura busya okwaraganisibwe

Omukitabo kya Yobu nitushoma aha bigyezo ebi omuzigu yayikirizibwe kureeta aha mushaija wa Ruhanga. Hariho engamba eri omu rurimi rw’oru Girimaani eri kwetwa “amahurire ga Yobu”, ekiri kumanyisa omu bwijwire, “amahurire mabi” agu omuntu ya kutunga. omuzigu akacwecereza buri kintu kya Yobu kyoona okuhitsya obu omushaija wa Ruhanga yashutamire omwiju. Eka ye naburi kintu kyona eki yabaire aine kikacwekyerera. Omukazi we akamugira ati, “Obwe na hati okihamire aha kuhikirira kwawe? Yehakane Ruhanga ofe.” Titubasa kukyenga ngu omushaija nkogu owabaire natina Ruhanga okubaasa kuraba omu bigyezo bibi munoonga. Kwonka kuturi kutekateka aha mucunguzi waitu ou ahanyima y’okubatizibwa kwe, eiguru rikaiguka kandi n’omwoyo wa Ruhanga akamwijaho, okuyagumiire okwohibwa oku sitaani yamureteire (Matayo 4:1-11, Luka 4:1-13). Akagumira okuhemuka hamwe n’okushwaara oku tari kutekwatekwa ngu kwarabaireho omunsi.

Kuri kyabaire kiri ahari Yobu wenka haza kitari aha kicweka ekyahamuheru ekyokujunwa kw’ekanisa, eshura ya 42 ez’omuri baiburi zikabaire zahandikirwe busha. Nitwikiriza ngu buri kyahandikirwe nikiheebwa ahabw’okushukwaho kwa Ruhanga kandi ne kyomugasho aha bwe nyegyesa eya mazima (2.Timoseo 3:16-17). Ekitabo kya Yobu nikitugambira hatariho kindi kyona omu ndagaano enkuru aha kicweka kye kanisa ekya aha muheru, obu enjura yeibiba hamwe neigyesha obuzirigwera hamwe (Yoeli 2:23, Zekaria 10:1). Eki nikija kubaho hahingureho omwanya mukye Yesu aije. Eki Yakobo yagambire omuri Yakobo 5:7-11 nitumanyisibwa omukaire aka: “Mugumisisrize okuhitsya ahu mukama waitu aririzira”. Egi niyo nshonga nkuru eriho: okuguma twetekatekyire, okutahanga maisho ebiri kurebwa, okutahanga maisho embeera, kureka, nka Abraham, oku yagumire ahamire ngu Ruhanga naija kuhikiriza eki yaraganise (Abarooma 4:18-22). Tutarikwerebaho, nainga okureba abandi, tutari kuhurira abashekyerezi (2 Abakorinso 6:8) neinga ba nabi bebishuba kureka tugume tutsimbire emizi omukigambo ekya mazima kandi tugumisirize twetekatekyire okuhitstya ahakugaruka kwa mukama waitu. Ekicweka kya kabiri eky’omuri Yakobo 5:7 nikitugambira, “Reeba omuhingi ategereza emyaka ei yahingre ey’obuguzi bwingi, agigumisiririza okuhitsya obu etunga enjura eyeibiba hamwe neya katumba”. Omurunyiriri rwa 11, nitushoma ngu, “mukahururira aha kugumisiriza kwa Yobu, kandi mwareba eki mukama yagendereire…”

Yobu akehangana kandi nokugumisiriza omubwire bwo kugyezibwa kwe kandi, nobubaraabe bamucwereire emishango akaatula “ahakuba nimanya ku omucunguzi wangye abaho!” Kandi “…bwanyima ndyareeba Ruhanga!” (Yobu 19:25-26) akaba yareebire omuterani, yagamba na hakihongwa kandi yashuba yagira ngu nitwija kugarurwa omu biro byaitu byobuto kandi ngu Ruhanga aryahereeza omuntu okuhikirira kwe (Yobu 33:23-28).

Ekyokurebaraho kya Yobu nekyomugasho munonga omu ntebakanisa y’okujunwa. Nikitworeka eki Ruhanga yagyendeire okuruga aha kutandika ahaakikwatiraine naabe hamwe nekyarikuza kuhikiriza. Nobu Mukama arikwikiriza ebintu bimwe kubaho, sitaani yatahirira omubiri kandi ekacwekyereza buri kimwe kyina ekitwetoroire, ku omuregi kandi omusheki yakutwimukira, amagara g’omwana wa Ruhanga tigakakwatwaho. Empeera yaitu neza kuba nke ya Yobu, aha muheru. Ruhanga akagarukamu Yobu kandi yamushumbusha kabiri.

Emarira eryaaba eyekitinisa

“Okwiha ahakutandika nkaranga eby’emperu naiha omubiro by’ira nindaanga ebitakabeireho ningira nti: enaama yangye eryahama mpikirize ebinamarire kukora byoona.” (Isaaya 46:10)

Nkabikiriza ba baiburi nituhamibwa ngu Ruhanga naija kumarira entebakanisa ye ey’okujunwa omu muringo gw’kitinisa. Enyimaho mukamawaitu Yesu Kristo akagambira abaikiriza ati “… kumurireeba Yerusaleemu eyehinguririzibwe engabo, obwo muryamanya ngu okuhwerekerera kwayo kuri haihi. Obwo abo abariba bari Buyudaaya bahungire aha nshozi nabariba bari omururembo bashohore…” (Luka 21:20-21). Yeimwe, mwetegyreze eki! Bakakora eki baheza kureeba amahe girira hihi norureembo. Omunyabyafaayo rugambwa wakaire ako, Josephusi Flavius, akahandiika ngu abo boona ababaire nibikiririza omuri masiya bakaruga Yerusaleemu etakacwekyerezibwe omu mwaka gwa 70AD.

Mukama waitu akagumizamu nagamba aha bintu ebirikuza kubaho turi kwiririra emperu. Akagamba aha bubonero omwizooba hamwe n’omukwezi, okushoberwa hamwe n’obusasi omumahanga, emisisa hamwe nenjara. Akashuba yagamba arikumanyisa Israeli, “Kumurireeba omutiini … reero neimwe kumurireeba ebi byoona bya hikirira, mumanye ngu obukama bwa Ruhanga bwirire haihi (Luka 21; Matayo 24). Naitwe murembe ogurareebe ebi byoona nibihikirira.

Hati Mukama nashuba agambira abikiriza abamazima- abo abarikwikiriza kandi bakorobera ekigambo kye kandi bakazoora amaisho kureeba obunabi bw’omu baiburi nibuhikirira, “Kumurihurira okuhajana kwona ahari Yerusaleemu, mwetegereze. Ngu obwo nibwo bwiire obu abaikiriza boona abamazima barishohora kandi bakahunga kuruga omu dini ya Baburoni bakagarukira mukama hamwe n’ekigambo kye kyaraganisibwe!” Tutwire omu kaire ak’omutaano munoonga obu obunabi bwoona obwomuri baiburi buriyo nibuhikiririra omu maisho gaitu. Burikimwe kyoona nikyoreka okugaruka kwa Kristo, okuhatariho muntu weena nari kintu kyoona ekyakubasa kukuzibira.

Sitaani akaba atakabaasa kwekiika omu ntebekanisa ya Ruhanga omwiguru; akaba atakabasa kuzibira entebekanisa ya Ruhanga omuri Paradiso. Sitaani akaba atakabasa kuremesa entebekanisa ya Ruhanga omuri Israeli, tarakibasize n’obuyateireho enkora y’okwita abaana babayudaaya boona – Musa we akaguma ahurire, ahabwokuba akaba yatekatekirwe omurimo gwokuba nabi. Omuzigu tarabasize kusingura obu Miriamu na Arooni bacwereire omuhereza wa Ruhanga omushango kandi bakamubuza yaaba ariwe weenka ou Ruhanga arikugambiramu (Okubara12). Tarabasize kushisha entebekanisa ya Ruhanga na Israeli obu Koora na Dasani hamwe nabandi bebembezi 250 bakaimuka kurwanisa Musa, baretaho kwebaganisamu omu ihaanga rya Israeli (Okubara 16). Eego, niwe wenka ou Ruhanga yabonekyeire aha rushaka rutari kusya kandi ou Ruhanga yabaire atekatekyeire kuba nabi nokutumwa okw’omutaano! Nobu araabe yabugaine ebizibu baingi akakora okutumwa kwe okuhitsya obu yahikire nabaana ba Ruhanga aha nsharo yensi eyaraganisibwe (Ekyebiragiro 34). Rero Ruhanga akagumizamu nentebekanisa ye na Yoshua.

Sitaani tarabasize kushisha entebekanisa ya Ruhanga obu Herudi yaita abaana boona abari ahansi ye myaka ebiri aha bwokuzaarwa kw’omucunguzi. Sitaani tarabasize kuzibira kyoona ekyabaire kiri omunteekateka ya Ruhanga, nobu Yuda yarebize mukama waitu. Burijo Ruhanga aguma ateire amaisho ge aha bintu byoona ngu entebekanisa ye ebase kwaana ebijuma. Encwamu ye egumaho ebiro byoona. OKU NIKWO MUKAMA ARIKUGIRA, “Ndyayombeka ekanisa yange aha rukiri oru, n’amareembo g’okuzimu tigari gibasa” Hatari kubanganisa egumire aha mazima kuhitsya obu erareebeke etaine kabara koona nari shi omufunya omu kubaho kwe omukitinisa (Abaefeso 5:27)

Nabegesa abebishuba nobubarabe babire bayeyorekire omu biro by’entuma bakaba batakabasa kwemerera omu muhanda gw’okujunwa. Omumuringo nigwo gumwe ba nabi bebishuba abri kweyoreka omu mukaire aka akahamuheru tibarikuza kusingura omu kuremesa entebekanisa ya Ruhanga. Entumwa Petero akahandiika nagira ati “kwonka hakba haimuka nabaanabi ab’ebishuba omu ihanga rya Israeli, nkoku omuriimwe haribamu abeegesa ab’ebishuba, abari taasya omu mubonano enyegesa eri kuhabisa…” (2 Petero 2:1) Akoreka butunu akabi akarimu. Nahanyima y’entumwa Paulo aherize kuraanga enaama ya Ruhanga, hariho abashaija abaimukire batandikaho ebirikuhabisa, obwe bari kwiha abantu abamwe aha mazima ngu babakuratire (Ebyakozirwe 20:17-32) Nokuhitsya na hati abaikiriza abamwe omumuringo nigwo gumwe nibihwa omukanisa bazibirwa kukurata Yesu Kristo ngu bakuratire abantu buntu abarikubaretera enyegesa ezigwire.

Omubutumwa bwe kanisa ya Efeso Maraika we kanisa akgambirwa ngu “kandi kuwayetegerize abeyetwa entumwa, haza bataribo, okashanga bari ab’ebishuba”. (Okushuuruurwa 2:2) Tutire aharubaju ebyomuntu arikugamba omukuburira kwe, okuburira kwe kwenjiri kukurabe kutarikwikirizana nenyegesa ze ntumwa (Ebyakozirwe 2:42), obwe kurigirira omu bujurizi obwe byahandikirwe ebiri kwera nabanyabishuba.

Omubutumwa bw’kanisa ya Perugamo, Ruhanga akeereka okwetomboita kwa maani “… okwe oyineyo abarikwikiriza enyegesa ya Balaamu…” (Okushuuruurwa 2:14) Nikireebwa butunu ngu enyegesa za Balaamu zikaba nizitaniira kimwe ne nyegesa z’entumwa. Oriya nabasa kukireeba nk’ekyabaire kitari kubasika ngu omuzugu akaba yaherize kutaha omukanisa kurigira kimwe aha kutandika kugira ngu azibire entebekanisa y’okujunwa. Kurugirira aha bujurizi bwe byahandikirwe, ekanisa ya Yesu Kristo n’omwanya gw’okureebwamu obwa Ruhanga omunsi n’omubiri gwa Kristo empagi kandi omusingi gwa mazima (1 Timoseo 3:15). Tihariho kishuba ekiri kukomooka omu mazima (1 Yohana 2:21), burijo kituura kiri okucurika amazima. Ekyokureberaho eishomo niribasa kuba riri erya baiburi, konka ekyabantu barikurigambaho nari bari kurihandikaho kube kutaine kakwate n’ebyahandikirwe. Okwe nikwe kyatandikire omukibanja Edeni: Sitaani ekaguma neishomo, konka etaine mazima.

Omubutumwa ahari maraika omuri suatira nitushoma ahabundi busasi, “konka nyine ekindikufa naiwe, ogumisirize omukazi Yezebeli, orikweyeta naabikazi kandi oyegesa abahuku bangye … (Okushsuuruurwa 2:20) Nikimantwa butunu ngu Ruhanga akaba ateireho entumwa, banaabi hamwe nabegyesa nabaandi omukanisa ye, konka batari banaabikazi nainga entumwakazi hamwe nabegyesakazi. Kandi obwe kikaba kyaherize kubaho omu bwire bw’entumwa ngu omukazi akeyoreka nka naabikazi kandi omwegyesakazi, arikubiiha abahuuku ba Ruhanga. Kikaba kiri ekigyendererwa ky’omubi kurigira kimwe ahakutandika kubeiha abantu ba Ruhanga.

Kurabira omuri naabi Ezekieli, Ruhanga akaba yatugambiire abusaasi obutari kubaasa kwemerwa obu enkozesa mbi y’ebiconco by’omwoyo erikuteeka aha bantu; kiriyo nikiita n’emyoyo y’omuhendo. OKU NIKO MUKAMA ARIKUGIRA, “naiwe mwana w’omuntu we, teera ekitsyori bahara b’abantu baawe abari kuhanuura ebi barikugunja omu mitima yaabo,obahanurire ebiribaho noogira oti: oku niko mukama RUHANGA arikugamba naagira ati: baryareeba enaku, abakazi ababaziira engisha, bakazijweeka abantu boona omubujwariro bw’enyerere, bakakora n’ebitambaara by’okwetwekyerera ebyabantu aba buri rugyero, nibahiiga amagara gaabo! Nimwija kuhiiga amagara g’abantu bangye mukize agabandi, ngu mubone kwetungira amagoba?” (Ezekieli 13:17-18)

Omukanisa ya Suatira, omuzigu akakozesa omukazi owabaire aine ekiconco ky’obunaabi okuhabisa abahuuku ba Ruhanga abashemerereirwe ekoconco ekyo. Bakabaiwha ahabwokuba bakaba bataine kiconco kyokugyeza emyoyo. Nabashaija ababaire baine obujunanizibwa omukanisa bakamureba nk’owamani tibabasa kureeba ngu bo bonyini kandi aha muheru amakanisa agu babaire bakwatsibwe, bakaba batsigireho ekitinisa kye kigambo kya Ruhanga. Ekiconco ky’obunaabi tikirikuhindura mukazi nabikazi nainga omwegyesa we by’omwoyo. Abashiki bana ba Filipo bakaba baine ekiconco kyo bunaabi (Ebyakozirwe 21) konka bakaba batari ba nabikazi.

Banaabi boona abaateirwe Ruhanga omukanisa nibamwe ahabuheereza butane (Abaefeso 4:11). Ekiconco ky’obunaabi nikimwe aha biconco mwenda by’omwoyo (1 Abakolinso 12). Omundagaano enkuru nitushoma ahari nabikazi Miriamu (Okuruga 15), nabikazi Debora (Abaramuzi 4), na nabikazi Hirida (2 Abagabe 22) hamwe na nabikazi ou Isaaya yatweire kuba omukazi we (Isaaya 8:3), koonka tihariho nomwe omuri abo owabaire aine obuhereza omukanisa. Nikyo kimwe na nabikazi Anna, orikugambwaho omu kitabo kya Luka 2:36-38. Ebintu byoona ebikwatorine n’entabakanisa ya Ruhanga y’okujunwa bikashuuruurirwa abairu be ba Nabi hamwe n’entumwa (Abaefeso 3:5; Okushuuruurwa 10:7; a.o). Obuhereza n’ebiconco bishemereirwe kutebekanisibwa kurungi omu muringo gw’obwa Ruhanga kandi bashemereire kubireka omu mwanya gwaabyo.

Sitaani obutosha ayenda ngu ateganise ahu omwoyo wa Ruhanga ariyo nakora ekintu ky’omutaano omu kanisa. Kandi buri kaire akikora n’ebigyendererwa nibyo bimwe: Okucwecereza omuringo gw’obwa Ruhanga, kureta ebibuzo hamwe n’okuhindura eki Ruhanga yagamba, hamwe nokureta akavuyo n’okugaya abahuuku ba Ruhanga kugira ngu ateganise omurimo hamwe n’entebakanisa ya Ruhanga. Nobu kirabe kiri kisyo, enama ya Ruhanga eryagumaho ebiro byoona. Ekanisa ya Yesu Kristo terikuza kusingurwa amani g’okuzimu. Omugore w’omwana gw’entama nabasa kubaihwa ahabwa kaanya, nkoku owishaimwe Branham yarebire omukworeekwa konka tarikubasa kubaihwa. Naija kugarurwa aha muramwa, naija kuba ayetekatekyire kandi ayezibwe kuba aha mbaga y’omwana gw’entama. (Okushuuruurwa 19).

Sitaani okukira munoonga nayimusya orutaro aha kanisa eya mazima hamwe nahari Israeli ahabwokuba byiine ekicweka nebigyendereirwe by’omutano omuntebekanisa y’okujunwa. Ensi ekaba etarabase kuhurira omwana nomwe ofiire omuri Misiri kuri Musa yabaire atatekatekyirwe kuba nabi wa Israeli kuruga aha kuzaarwa. Hakaba hataribaho omwana weena ayisirwe ahari Beterahimu kuri omwana wa Ruhanga yabaire atazarirwe yo.

Katuranzyeho kakye omu bwiire obuturimu: Sitaani ekareka ababurizi b’enjiri bamaani hamwe na makanisa omu busingye. Hakaba hariho omushaija omwe weenka owabaire aine kuraba omu bigyezo by’amani, nangwa n’ebigyezo akabibugana omukanisa ye.

Akaba ari William Branham, owatoreinwe kuruga obu yazaarwa (Yeremiya 1:5) kandi akehayo ahari Ruhanga okuhitaya aha muheru gw’amagara ge. Ahamyaka mushanju ye yobukuru, akahurira ereika rirukugamba nawe okruga omukasorora riri kuruga ahaiguru y’omuti, “Otarireesa, nainga okusiinda, nainga okushiisha omubiri gwaawe omu muringo gwoona. Ahabwokuba haryabaho omurimo gworikora ku orikura”. Akaba ari nabi owaraganisibwe n’obuhereza bwinire kimwe akakwate n’entebekanisa ya Ruhanga y’okujunwa omu bwaire bwa hamuheru. Okurwanisibwa kukaruga omubebembezi ba madini gatari gamwe nagamwe, kandi bakaimuka kumurwanisa ahabwokuba we, nk’omushaija owabaire atumirwe Ruhanga, akaburira enjiri y’amazima, enyegyesa za baiburi, bona nka madini gaabo ezibabaire batakabaasa kwikiriza.

Okurwanisibwa okwa maani kukabaho obu omwe owabaire ari munywani we omuri haihi omukutandika obu yamuhababira omu kitongore eky’omunda ekyabaire nikishororaza emishoro. Owaishemwe Branham omu bwaire obwo akaba atarikumanya ntwaza y’ensi ahabwokuba we akaba namanya eby’omwoyo omu bukama bwa Ruhanga. Omunterene ze, abantu bakaba bateiremu obupapura bwa banka bwokutungiraho sente (cheques) kandi bukozirwe omwizina rye bukahebwayo nk’ekihebwayo. Obwo bupapura bwa banka akaba abutaho omukono kandi sente ezo zikozesebwa kushashura omuntu owabaire agira oruterane. Reero ekibokisi kyoona ky’obwo bupapura bwa banka bakimuretera, rero bamujunana ahabwokokozesa sente we nk’omuntu atashashwiire mushoro gwoona. Sente ezabaire zirikubateza omutwe ni emitwaro makumi atano ya doora za Amerika. Abekitongore ekyomunda ekishoroza mushoro (I.R.S) bakaba nibabanja sente eziri kureenga emitwaaro makumi ashatu omu mishoro eye nyima. Pasipoti ye bakagimwaka kandi tiyaikirizibwa kushohora eihanga. Okucondooza kukagyenda omumaisho kumara emyaka etaano. Akagambaho nanye ahanshonga ezo kandi yanyereka n’okushasha kwe aha bwokutabasa kwakira kurarikwa kwangye kwija omunterane omuri bugirimaani hamwe na David Duplessis. Oruzindiko oru yabaire atebekanise orwokuza Sdney, Austraria, omu mwaka gwa 1959 narwo rukaba rwine kwemerera ahabwokuba akaba atarikubasa kuruga omuri Amerika. Akagumizamu yanyaturira enama eizina ry’owaishemwe owaizire kushashura sente ziri kwingana emitwaaro makumi ana ya doora haza ari kuzimushashurira, sente ezikirizibweho looya hamwe n’ekitongore ky’omunda kishoroza mishoro (I.R.S).

Omukwezi kwa ikumi na kumwe ebiro 28, 1963, owaishemwe Branham, aha bintu ebindi ebiyagambireho nanye, akangambiraho enshonga ye yemishoro, akagira, “Emyaka etano ehingwire, ntwiire ninyebuza niki ekishobire. Nkahurira omu mutima gwangye orikusha ngu bakwatsire ekintu bampondahonda, kandi ntari kubasa kumanya ekyo kintu niki. omubwaire obwo obwokumpondahonda … na gavumenti ekantaho okucondooza … nkaba nimbajibwa gavumenti emitwaro makumi ashatu ya doora za Amerika. Bakaba batari kubasa kunyikiriza kushohora, nkaba nyine kuguma omwihaanga… hati, nkahurira orikushwa ngu bampondahonzire, omu myaka egi ena nari etaano ehingwire…” Omushaija wa Ruhanga nkogu owamani kuriyarekire kukora okwetwa kwe okwine akakwate n’entebekanisa ya Ruhanga y’okujunwa (Malachi 4:5-6; Matayo17:11; Mako 9:12), sitaani ekaba etaramukwateho. Ogundi murundi akajira ati “Ntwire nimpurira ogwe mutwaro ogurikukirayo oburemezi. ndizire. nshabire. nayatura n’ebibi byangye. Nkore ki? Nkozire ki ekyo?”

Nanabi Yeremiya egi embera enyimaho akagirabamu obu abantu be babire nibanushisha kandi bakenda n’okumuhababira. Oku niko kyahandikirwe ngu, “Ahakuba nimpurira baingi nibahwihwiitsa okutiinisa kuri embaju zoona! Banywani bangye ab’ahamara abategyereize okugwa kwangye, nibagira bait, muregye, naitwe nitwija kumurega, Shana akaabeihwabeihwa, tubona kumusingura, tumuhoora.” (Yeremia 20:7-13) Eki nikihika ahari buri muhereza weena wa Ruhanga. Eihari nirigyema abantu kuretaho okubaganisibwa omu by’edini, nkoku kyabaireho na Kaini owabaire ari omwana ow’omubi. (1 Yohaana 3:12) Mukama waitu akaragura aha biri bibaho aha nshonga egi nagira ati, “Kandiobunaku buryahika, omuntu weena oribeita aryateekateeka ngu nakorera Ruhanga.” (Yohaana 16:2) Nitubasa kugamba ahari ebi byoona ebihandikirwe omu byahandikirwe, konka kuturikubanza twabirabamu nibwe turikumanya obusaasi obubirimu.

Nitubaasa kugaamba aha kugwa kwa Lusaferi hamwe n’abakuratsi be, abuyashuumire nabo kuruga omwiguru. Nitubasa kugamba ahari Hawa nokuyabeihabeihirwe, nitubasa kugamba ahari Adamu, owajemire kandi nawe yabarirwa omubagwiire. Nitubasa kushuba tugaambe ahabyabeireho omu bwaire bwe ntumwa omu makanisa, tushuba turebaho enyimaho namunoonga ahabutumwa mushanju aha makanisa, kandi hati enshonga enkuru eriho tiyebihingwiire. Enshonga yaitu enkuru ni ebi Ruhanga ariyo nakora hati hamwe n’omuringo ogu sitaani yashensheire omukanisa kuteganisa entebekanisa ya Ruhanga y’okujunwa omu kicweka eki ekyahamuheru.

Abaingi omuri rimwe nimukijuka emigisha mingi eyabaireho omu myaka eya nkaaga nangwa n’omu myaka eya nshanju oweishemwe Branham arugire kuhumura akatwarwa omukitinisa, obutumwa bwa hamuheru bukagyenda omu maisho n’obusinguzi okuruga omu mwanya ogu kugyeenda omunsi yoona, nkoku Ruhanga yakitebekanise kare okuruga omu butahwaho bwoona. Ekanisa ekeyongyera kukura omu mwoyo hamwe n’omukweyongyera kw’abisheimwe. Emigisha ya Ruhanga ekaba ehurirwa omu magara g’abantu kandi ereebwa n’omuburi ruterane. Omukaire ako, muama obumwe akaba agamba naitwe kandi ashuuruura enama ezo omu kigaambo kye, nkoku yabeire yazishuuruurire omuhereza we kandi naabi. Abantu bakaruga enshonda n’enshonda kuhurira obutumwa obutafungwire, ekigaambo eky’amazima, n’okubaho hamwe na mukama owazokire.

Eki kiri “omu muringo ogugumire kushoborora”, Nobu kirabe kiri kisyo, tikarashemize muzigu na kakye. Nahabwekyo, omu mwaka gw’enshanju kugwabire niguhwaho, omubi akaimutsya orutaro rw’amaani aha murimo hamwe naha kanisa, kugyezaho kumaraho enkwatanisa. Nkoku kiri na Hawa okuhinduraho akagambo kamwe omu kigaambo nkoku kiri omukutandika eshura 3 kikaretera abantu boona kutaha omu kugwa, nkoku oweishemwe Branham yakihamize emirundi miingi. aha sitaani akagyezaho ngu agwise omurimo gwa Ruhanga obutarigarika kwiimuka kurabira omu kanwa yaabo abayetaanisa n’ekanisa, obwo bari kukozesa kubi kandi bakacurika ebyahandikirwe kuruga aha ryeki kuza aha ryeki kandi barikukozesa n’ebyahandikirwe naabi Branham. Ekigyendereirwa ekikuru kikaba kiri kumaramu ekitinisa kandi n’okushisha omuhereza ou Ruhanga yatebekanise kutwara ekgaambo kye. Emishango eyabire eteine buhame ekampangwaho nk’owabeire nahakanisa Kristo (antichrist), ekitingwa, kandi owabaire nabuzabuza omugore wa Kristo. Nkoku kyabeire nikiteekateekwa ngu nibuza kumukorwaho, byoona bijanjire enyima ye. Owisheimwe Paulo

“Emirimo yaabo nekituuro ekirangaire,
Bagobya nendimi zaabo,
obushegu bwencwera buri omuminwa yaabo,
Akanwa kaabo kaijwire okucyeena n’obushaarizi,
amaguru gaabo garahukira okusheesha eshagama,
okuhwerekyereza n’enaku biri omu mihaanda yaabo,
n’omuhanda gw’obusingye tibarikugumanya.
Tibata mutima aha kutina Ruhanga.” (Abarooma 3:13-18)

Kugira ngu ahikirize ekigyendereirwe kye, sitaani akatahirira obushweere arikukozrsa kubi kandi arikuvunura kubi 1 Abakolinso 7. Nobugurabe guri nk’omucwe gwa burijo, omukazi eowabaire ayetaniise kuruga aha kanisa ahonaaho akagambiriraho omushaija we “nimbasa okutaana naiwe nyine kuguma nyeeka, ekyo nikyo entumwa Paulo yagambireho omu 1 Abakorinso 7.” Ekyo kikaba kiri ekishuba kya sitaani kiine akakwaate n’entebekanisa y’okucwecereza. Nobu kirabe kiri kisyo, ogwe tigwo muringo ogukihandikirwemu nakakye, kandi enyima y’orunyiriri rwa 11 hariyo orunyiriri rwa 10, kihandikirwe ngu, “kandi abashwire nabashweirwe nimbaragira, nkooka tinye, kureka mukama waitu, omukazi arekye kutaana na iba”. Ogu akaba Atari ntumwa Paulo owabeire nagaamba kureka akaba ari mukama. Ekyo kigaabo tikiri kwetegyerezebwa gye? Tikirikwikirizana n’ebyahandikirwe ebindi ebirikugamba ahaishomo eri? Tikirikuteebana neki Branham yayegyeise ekikwatirine n’ekimukama yaragirire namunoonga omwitebezo rye “okushwera n’okushenda?”

Omurunyiriri rwa 11 nitugambirwa ngu kukyokuba kyaherize kubaho, kandi ku araabe yateine nawe akugumire aho atashwerwa ondiijo, nari shi agarukane na iba…”, Hatari kugira ngu omu biro by’omumisho naza kucwamu kutaana ninga shi okurangirira okushenda, kwihaho kyaba kyaherize kubaho obwe ashemereire kuguma weenka nari shi akgarukana na iba omukuru. Tihariho bindi ebyahandikirwe ebikwatirine neishomo eri ebibabasize kutaho omutima. Sitaani ekakozesa ekyahandikirwe kimwe kyoonka, erikukozesa omugisha gw’omuzaano n’ebigaambo ebi “okutaana hamwe n’okusheenya”

Boona abarikwendakuba ekicweeka aha kutwaara, bashemereire kuruga ahari eki kishuba ky’asitaani ekibahamireho, oba babaihabeihirwe ebibahurire ninga shi ebi abantu bahandikire; bashemereire kukomororwa bakahinduka aba obugabe kuruga omuri obwo burgo. Omuringo nigumwe gwoonka entebekanisa y’obwa Ruhanga omukanisa, amaka hamwe n’obushweere nibibasa kugarurwa omu buteeka okutandika na 1 Abakorinso 11:3, “Kwonka ninyenda ngu imwe mumanye ku omutwe gw’omushaija ari Kristo, n’omutwe gw’omukazi ari iba, kandi omutwe gwa Kristo ku ari Ruhanga.”

Nkoku aba Israeli ababire barumwa enjoka z’obushegu buri kubabiira bakaba nibeteenga kuhanga amaisho enjoka y’omuringa kugira ngu batungye okukizibwa, omumuringo nigwo gumwe tweena abu sitaani atiremu obushegu bwaayo oburi kwiita omu kwikiriza tushemereire kuhanga amaisho Kristo omucunguzi waitu, ahabwokuba niwe weenka owayatsire sitaani omutwe. Kurabira omukureeba kwoonka omu kwikiriza barikureeba omujuni owabambirwe nigwo muringo ogubakubaasa kukizibwa okuruga omu bushegu bw’omwoyo oburi kwita (Yohaana 3:14-17)

Kikaba nikirebeka ngu byoona ebyekanisa yaitu n’obuhereza ngu byahwaho. Nibwo twabeire tuherize kwombeka ebyobeko bibiri, nkoku mukama yabaire aragyirire omukwezi kwa mushanju 18, 1976 obu amaani goona g’okuzimu gacwirwe busha. Nobukirabe kyabaire kityo Ruhanga tarikirize sitaani ngu ashazemu entebekanisa ye (Ruhanga) Rero yatuhereza okutandika okutsya. Mukama Ruhanga akagumizamu omurimo nkoku okukunda kwe kwabaire kuri. Okuruga obwe miliyoni nyingi z’abantu okwetorora ensi yoona bahurire ekigambo ky’amzima emyooyo etari kubasa kubarwa ejunirwe kandi baingi baihwa omukubuzabuzibwa kw’omwoyo. Okutebekanisa omugore kukagumizamu nkoku ekigaambo ekyashuurirwe kiri.

Ahanyima ye myaka mikye sitaani akashuba yatandikaho orutaro rwa kabiri: omukwezi kwa 8, 25, 1987, omuntu omwe akampababira ahari ofisi ye by’emishoro ngu nyine emishoro einabire nyagire. Ahanyima y’okurirwa kw’omushango nkashanga ngu omuntu owakozire ekyo n’omuntu owabeire nakirayo kuba haihi nanye. Obwire obwingi abanyabiragiro nibikiririza omu bantu ey’omuka yaawe ngu kubakukutabariza ebi barikukugambaho namazima. Nyowe ekinabire ntari kumanya abandi abntu mukaaga bakareetwa nk’abajurizi- abaishemwe ababire bashomireho omukanisa yangye. Ebyagambirwe omukanwa omukooti orwokubanza okwaikumi 31, 1989 (okwijuka ekiro eky’okugarura ebintu busya ekyabaireho omu bwaire bwa Martin Luther), abashaija mukaaga, abashorooza b’omushoro hamwe n’abakuru omuri polisi okuruga Dusseldorf, bakahika ahuturi kuramiza (mission center) zitakahikire shaha ibiri omukasheshe. Bakakyebera omubishengye by’abantu, hamwe n’omuri za ofisi, batwaara ebihandiiko byoona babipanga omu bibokisi babisindika aha kigari. Nkaba ni njunanwa emishango 19. Ekyarugiremu eiramizo ryeitu eryabaire ritari kushubura (non –profit) ahonaho rikemerezebwa. Bakaba nibenda ngu tushashure sente za Bugirimaani eziri kwingaana 340,000 DM kushashura omushoro gw’okutwikiriza kukora emirimo nk’ekigoombe ekyetongweire (Corporation tax) hamwe na sente ezindi eziri kwingana 220,000 DM kushashura omushoro gw’ebintu ebitwabire twine (property tax). Tukaba tutakabasa kutunga sente ezo. Kurugirira omu magezi g’omuntu, kikaba nikirebeeka ngu ekanisa yaitu n’obuhereza bwaheeru byahika aha muheru, ogundi murundi.

Hatariho kubanganisa kwoona akaba mukama weenka owayebembeire mukuru w’emishoro omuri Krefeld kuntonganirira, kurebeka ngu tinaza mu kihome nkoku kyabaire kitebekanisibwe. Ahabw’ekitinisa kya Ruhanga, nimbasa ngu omu bwaire bwegyo myaka yoona y’okucondooza tindashsrizemu rugyeendo rwange na rumwe rwokuza kuburira engirir aheru kandi nkabasa kugumizamu n’okweta kwangye omubwesigwa ahari mukama. Omukutangaala kwa mani okwa boona ababire nibacondooza, balooya hamwe n’encwero z’emanja (courts), ahanyima y’emyaka mingi y’okucondooza nabwo tihariho na kimwe ekibarebire ekyabaire kishobire, nobuhakuba omu byangye ebinabeire ninkora nk’omuntu neinga eby’ekanisa ei twabeire nitushabiramu (mission center). Omukwezi kwa ikumi nebiri 1999 kooti enkuru omuri Dusseldorf ahamuheru ekarangirira “nyowe okutagira mushango” nyebereireho.

Tihaine owokumanya ebinarebiremu omuri egyo myaka yoona eyokucondooza okwe. Emirundi mingi nkaba mbugana abari kunjunana. Obwiire bwingi nkaba nyine kukorogaana na balooya hamwe na ofisi enshoroza mishoro.￼

Kandi nabwe, aha muheru tukashuba twareeba butsya okworekwa kw’obusinguzi bwa mukama. Ruhanga akaba atarimu muhereza we weenka na naabi William Branham omu bwiire bw’myaka etano obuyabaire nacondoozibwa, nanye nkaba ndi nawe omu myaka emiingi eyokujezibwa kwange okwa maani. Sitaani akgyezaho naage goona kushisha obwesigye obwabaire buri omuri ogwe owabaire aine ekigambo rero ngu azibire okujanjara kw’obutuma obutafungwaire obwahamuheru. Akaba atakabasa kusingura ahabwokuba ogwe owa OKU NIKWO MUKAMA ARIKUGIRA owo kwamukaga 11, 1933, nahati ariho ahurire: “Nkoku Yohaana, omubatiza, yatumirwe kutebekanisa okwija kwa Kristo kw’okunza, obutumwa obwakuheebwa nibuza kutebekanisa okugaruka kwa kabiri kwa Kristo.” Obutumwa obu nibwo ndikugumizamu kutwaara omumaisho ahabwobushoborozi bwokweetwa nokutumwa kwangye kwobwaruhanga okuruga obu owaishemwe Branham yahumura.

Ahanyima y’okuganira kwangye nogwo owambehereire, nangwa nomukuganiira okwe Rev. Pearry Green akaba ariho, omuntu ogwe akashumbusha ekanisa yaitu sente ezitwasisire yatuha 30,000 EUR. Noburi hati tihariho kabonero koona kaakworeka ngu tumwiniire ekibi ninga shi okwefuza. Nikyo kyabaire kiri ekya ahamuheru? Tihariho kugaruka omubuteeka ogundi murundi? Nituza kuguma twangire embabazi ezi Ruhanga yatuhaire? Nikimanyisa ngu eki Ruhanga yagambire omundagaano enkuru tikakikora omu ndagaano entsya, okukira munonga obu yagira ngu, orikugaya ishe nari nyina akyenwe! (Ekyebiragiro 27:16; Mako 7:10). Okushisha eizina n’okwita emyoyo nikuza kugumizaamu omukurebeka kw’okugaruka kwa Kristo okwirire haihi? Obuzigu nibuza kugumizamu moaka aha muheru gwenyini? Abantu abatari kubasa kuramukanya nibabasa bata kugira ngu beteekateekyeire okutwaarwa (rapture)? Eri eizooba ninyehanangiriza abo boona abari kwikiriza obutumwa bwa Ruhanga kutandika kushaba n’okusiiba, kungira ngu Ruhanga abase kuzibira okutahirira kwoona kw’omuzigu reero amariire omurimo gwe gwembabazi omumuringo gw’okutangaaza.

Tindikuyoomba kandi tindikucwera muntu weena orubanja. Ninyesimira omu ryeki ngu tihariho kunyomesereza kwoona okw’omuntu okwamazima (Matayo 5:10-12). Kuhabire hariho noomwe aharibo owamazima, ogwe mukama weenka akabaire yakozire enshobi omukutandiika obuyantuma. Ruhanga namanya byoona, nahabwekyo, buryomwe hati ashemereire kucwamu yaaba aikiriza ekigaambo kya Ruhanga ninga ebyo ebyabashekerizi. Entumwa Paulo akaherezaayo eshuura egi yoona erikweetwa 2 Abakorinso 11, kushuba kugamba aha bigyezo ebiyabeire ashemerere kurabamu nkoku yakikozire omushuura ya 6. Hati nanye nimbasa kurangirira nk’okuyakikozire omu bwire bwe, “Kwonka mukama akanyemerera haihi, yangumy; ngu mbone kugambira kimwe ekigaambo kya Ruhanga abanyamahanga boona bakihurire: kandi nkashahurwa omukanwa k’entare” (2 Timoseo 4:17).

Omukanisa eyokubanza entumwa hamwe nabakuru bakaba baine obujunanizibwa bw’okusharamu aha nyegyesa yoona. (Ebyakozirwe 15, a. o.) ahabwokuba Ruhanga ataire obuhereza obutari kushana omukanisa kandi obuhereza obu buhairwe ahabwokweza abaikiriza. Okugumizamu, hakaba hariho ekanisa emwe yoonka omuri buri rureembo. Okwebaganisamu gutuura guri omurimu gw’omuzigu. Ahabikwatirine n’okugaruka kwa Yesu Kristo okwiriire haihi, kishemereire kuhamibwa ngu abaikiriza b’okubanza bakaba nibemberwa omwoyo orikweera Kandi tihaine owa baire ari hare na mugyenzi we, bakaba bataine abo abari kweyeta abeishemwe, kandi hatariho nyegyesa z’ebishuba. Hati turiyo nitureeba ngu turiyo nitugarurwa aha musingi ogw’abandize. Egyo niyo nshoonga ahabwenki okwebaganisamu kwoona haza kuretsirwe enyegyesa ezihangire, kushemereire kuhweraho kimwe haza enyegyesa ezitafungwiire eza baiburi zirangirirwe.

Obumwe bw’ekanisa n’obwomuheendo munoonga. Mukama waitu akagira ngu “obugabe nari enju … nari kukira munoonga ekanisa kuyakwebaganisamu…” kandi “ogwe weena Atari aha rubaju rwangye, n’omuzigu wangye: kandi nogwo otashoroza nanye atatanisa.”

Omu bwiire obu owaishemwe Branham yabaire ari omubiro by’akabi kahaango, akashaba abeishemwe kuhayo okuraganisa oku, “Nindaganisa n’omutima gwangye gwoona kuguma nimpagira Tabirinakuru ya Branham omuntebakanisa zaayo zoona nkokuzebembeirwe oweishemwe kandi omusumba Rev. William Branham. Nindaganisa kuntarirogota ahari oweishemwe Branham ninga shi kurogota ahantebekanisa ze. Kandi ndyaguma mpunamise ogwe weena ori kukora ebintu nkebyo. ninza kwemerera nawe omu bubi ninga omu burungi nk’okuwe arikwemererera Ruhanga. Amina.”

OKU NIKWO MUKAMA ARI KUGIRA, nagambira abe: “Reeba, nkusharwire aha bigaanja by’engaro zangye,orugo rwawe ruryaguma omumaisho gangye obutoosha.

Abombeki baawe nibarahutsya kukwombeka; kandi abacwecerezi baawe n’baakugizire amatoongo nibaija kukurugamu.

Imutsya amaisho gaawe, oreebe; Bariya boona nibeeteerana kwiija ahariiwe…” (Isaaya 49:16-18)

Ekigaambo ky’aruhanga nikituta omurimwanya ki?

Entumwa Paulo akagamba aha beishemwe abamwe, omuri abo ni Figelo hamwe na Herumogene, ababaire bamuhemukireho omuri Asia (2 Timoseo 1:15). Akagamba ahari Himenaayo hamwe na Fileeto, abajanjarize ebigambo byaabo bitahikire, reero yagira ngu bikaba biri nkekokoro (cancer), ahabwokuba bakaba nibahamya ngu okuzooka omubafu kwaherize kubaho (2 Timoseo 2:17). Kikaba kitari kigambo ekyabaire nikiburirwa, kwihaho okurogota kwaabo abateishukire amazima (2 Timoseo 2:18). Paulo akashuba yashushanisa abantu abo nka Yane na Yambere (2 Timoseo 3:8). Abantu abo tibari ntumwa ninga ba nabi nari abegyesa. Mukama nagambira abo bonka abari omukanisa ye. Obutumwa bwoona obwa mazima nibugambirwa ekanisa, eherize kucungurwa n’eshagama, y’omwana gw’entama reero obwe eguma ahansi y’oburinzi bweshagama. Ogwe weena orikwetanisa nekanisa naba atakiri hansi y’oburinzi bwe shagama. Reero obwo bakora ebigoombe ebiine entwaaza yaabyo byonka nkoku, amadini gari kugira, tigakita mutima aha by’omwoyo ari kugambira makanisa.

Buri kigoombe ky’edini kyona ekirikubaho kirikurabira omubujemi kandi kikebaganisa n’ekanisa ya Yesu Kristo, omumazima nikiba kiri ekigombe ky’abetereine ky’edini. Ebyahandikirwe ebiri kwera nibibashobororaho nk’bagayi. Ekanisa ya Israeli ekaguma na Musa, kandi abo boona abakwatanise nababire nibamurwanisa bakakuraata Koora, Dasani hamwe na Abiramu. Egyo niyo ntwaza ya Kaini, enshobi ya Balaamu, hamwe nokwenda kwekuza kwa Koora (Yuda), bateshukire kuruga aha muhanda gw’amazima (2 Petero 2:15). Abantu aba bakaba bari abakugaya mukama (Okubara 16:30). Bakaanga okutumwa kwa Musa reero obwo baba abari kugaya Ruhanga, owabeire amwetsire. Ekyahanikirwe eki nikigamba aha bantu abari nka abo “Imwe abagaya, mureebe, mutangaare, muhweho; ahakuba ninkora omurimo omu biro byanyu omurimo ogumutarikiriiza nakakye, n’obu omuntu yakuba nagubashoborera (Ebyakozirwe 13:41).

Kandi abo boona abaregi, abagayi hamwe na bashekyerezi, abariyo nibahereza omuzigu n’omutima gwabo gwoona reero obwe bakamarira bari ahansi y’omukyeeno? Abarikuza kukozesa n’obwengye ebiro ebi ebyahamuheru eby’embabazi ngu bacungurwe kuruga omuburogo bwa sitaani? Abarikuza kushaba okusasirwa ngu babase kugarukana na Ruhanga? Ninga shi encwamu yaabo buzima neya ahamuheru? Bagurukire omusitari gwembabazi batikineyo omugisha gw’okusasirwa nk’oku Yuda yakozirwe? Omuntu weena obasize kureetwa omuhabe obu, obwaretsirwe omunsi omu sitaani wenyini – nkokukyabeireho omukibanja Edeni, tashemereire kugumizamu agangarize omutima gwe.

Emyoyo mingi y’omuhendo ebasize kugwa omu buhabe obu obujwaire ekijwaaro kye dini, emyoyo egyo yashuba yagwa omu bari kuhabisa haza barikweyata abomwoyo kandi ebibasize kurugamu byajanjara ensi yoona. Kandi abo abari kujunanwa ahabwokubitandikaho? Kandi abo ababitahiremu reero bakacwerwa omushango nkabo? Nibaha abarabone omuhanda gw’okweteisa? Abo abatarabasize kukwatanisa nabo bakigyendereire kandi beekundeire kandi abataracumwiire ahashagama naha mubiri gwa Kristo ebiro byoona; barekeraho emyehimbiso yaabo reero bagaruke ahari mukama.

Okuvunuura kwoona okurikwetororera omubutumwa kushemereire kugarukira aho. Omumazima tikirikumara abeishemwe kugamba nabi weenka, bashemereire kugamba ahari nabi bakakuratsaho nekigaambo kya Ruhanga. Abo boona ababasize kuhemuka ahabwokuhurikiriza abantu kandi bakahanga abantu buntu amaisho, bashemereire kuhanga mukama amaisho kandi bakamwesiga, kugira ngu batashuba kuhutazibwa emitima ogundi murundi. Omuriisa omurungi nayeta entama zoona ezatataine kandi zkabura. Kikaaba kirungi kuzakuhurira eiraka rye kandi zikamugarukira. Okwongyera ahari ekyo, abaishemwe abahereza ababaire nibikiriza ebintu bigwiire bashemereire kuhunga omutego gw’omuzigu (2 Timoseo 2:26) Obumwe kubwakurebeeka omuryabo abari kuburira ekigaambo hakabaho enkwatanisa ehikire omumakanisa okutwariza hamwe.

Sitaani yaherize kusingurwa; takiine bushoborozi bwoona ahari abo boona abaherize kucungurwa. We namaani ge goona nibaija kuteebwa ahansi y’ebigyere by’omusinguzi owa maani kandi obusinguzi obu nibwija kureebeka omukanisa ya Yesu Kristo. Nikiza kuba kikishemereire omukumarira ahabwoogo owatoreinwe, otaraaze kushuba kubaihwa sitaani ogundi murundi, otareze kwejwanzya omukushaisha amaziina g’abantu; ninga shi okuhabisa kwihaho nibaza kwetungira embabazi na Ruhanga kandi betwarire emyanya yaabo ehikire omukanisa y’omuzigijo.

Omukwikiriza ningumizamu n’okuhamya ekigaambo ekiri kushangwa omu kitabo kya naabi Isaaya 54:17 “Tihariho eky’okurwanisa, ekibaheesire kukurwanisa, ekirikubaasa, kandi orurimi rwona oruriimuka kukutonganisa oryarusinga. Obwo nibwo buhunguzi bw’abaheereza bamukama, kandi okwo nikwo kuhikirira kwaabo okuri kuruga aharinye, nikwe mukama ari kugamba”.

Okutwarira hamwe n’obujunanizibwa bwangye omu maisho ga Ruhanga, ninyija kugumizamu ndi kuhereza ekigaambo kya Ruhanga ekitarihwaho okuhiatsya obundi twaarwa omukitinisa hamwe naabo abetekatekyeire omu muringo ogunakirebeiremu kandi nkataha omurikyo omukwezi kw’okubanza 1981. Okundikumanya ngu akaire akasigeire oku kari kagufu munoonga, nitwaara amani hamwe n’obushoborozi kurabura buri muntu weena omwiziina rya Yesu Kristo. Sitaani nabasa kuretaho okuteganisa kwingi – atwiire nakikora kurugira kimwe aha kutandika – konka tari kubasa kuzibira entebekanisa ya Ruhanga hamwe n’ekanisa y’omugore.

Ahanyima y’okujeenda kw’oweishemwe Branham, ninye wabaire owokutwaara obutumwa bwa Ruhanga kuhika omu buri nshoonda yoona yensi, kurigirira aha kutumwa kwangye ntumirwe Ruhanga otura ori owa mazima. Omumwaka ogwa 1979, nkaba naherize kutayayira amahanga 86, oburi hati amahanga ago gaherize kuhika 136 kandi Ruhanga aheiremu ebijuma byingi. Ekitinisa kimugarukire ahabwekyo. Omumyaka eya nshanju tukaba nitushutamisa abantu nka Magana ana kuhik nka ahari Magana atano hanu omukanisa yeitu (mission center), konka hati nitushitamisa abantu bari rwagati ya rushanju hamwe na rweenda obwiire obumwe. Omumyaaka eya nshanju abantu bainji abari kuruga omu mahanga agarikugaamba oru girimaani nibo babeire baija kushaba, koonka ebiro ebi abantu nibaruga omuri Buraya yoona hamwe n’omunsi yoona. Enyimaho amatebezo gakaba gari omu ru Girimaani, konka hati amatebezo gariyo nigavunurwa omu bwiire obumwe omu ndimi ikuminibiri zitarikushwana, kandi obwe endimi mushanju aharizo nizihurirwa omunsi yoona kurabira aha mutimbagano gwa intaneti.

Tinkwehandikaho nk’omuntu, nimpandika ahabwokutumwa kwangye Ruhanga. Ekigyendererwa kyangye tikwerwanirira kureka n’okurwanirira ekigaambo kya Ruhanga hamwe n’obutumwa obuhikire kandi obucwencweire obwa ahamuheru. Ebintu ebi byoona tibarambeireho ahabwokugira ngu eizina ryangye ni Ewald Frank, kureka bikambaho ahbwokugira ngu nkaba ntugire okwetwa, nka Musa, Yoshua, nka Eliya, na Elisha, nka Petero na Paulo, kandi nka William Branham. Omukwezi kwa ikuminebiri 3, 1962, niwe weenka owahamize kunayesirwe Ruhanga, turi omu maisho gabajurizi babiri, amaziina gaabo gari Fred Sothman na Bankswood. Obuhereza bwangye bwinire kimwe akakwate n’obuhereza bwa naabi omu bikwatereine nentebekanisa ya Ruhanga y’okujunwa.

Oweishemwe Branham akashuba yagira ngu, “Tihariho muntu weena oyine obushoborozi kuburira kureka we nka Musa, aherize kubugana Ruhanga aheru okwe omu myaanya erikweera…” ninyetenga kwongeraho ngu, “Tihariho muntu weena oyine obushoborozi kugira ngu ayetsirwe omu buhereza oburi ekicweka ky’entebekanisa ya Ruhanga y’kujunwa kureka yaba nabaasa kujurira ngu hariho ekiyarebeire nka entumwa Paulo, owahurire eiraka rya mukama owazokire, nkoku narihurire omukwazi kwa kana 2, 1962.” Ebi Ruhanga ari kugaamba ahari abo abaarikutuma biryaguma biri ebyamazima obutweire bwoona: “Orikuhurira imwe biri ninye ahurire, kandi ori kwaanga imwe biri ninye ayangire kandi ori kunyanga biri ayangire ogwe owantumire” (Luka 10:16). Buri muntu weena hati aine kwecweramu nk’omuntu oba okeikiriza nari okwanga, oba okworoba nari okujeema. Buri muntu weena naija kushuba abugane ekiyacwiiremu aha runaku orwo, kikirihika ahakuteebwa ahamukono gwa bumosho nari ogwa buryo, obuturi kubasa kuhurira ebigaambo ebi, “mwije, imwe abu taata yaheire omugisha” Oba “mundugye omu maisho imwe abakyenirwe…” Byoona biryaba eby’okumarira.

Okuhendera

Hati nitubasa kureka ebintu byoona ebihingwiire kandi tukabyebwa, nkoku tubiresire ahansi y’eshagama kandi tutungire kusasirwa. Ogu nigwo muringo gumwe gwoonka ogutwakugyenda omumaisho tweena hamwe, turikwikiriza kimwe ngu Ruhanga arya tuteraho omuhanda (1 Petero 1:13). Mukama atuura ari owamazima aryamaririza murimo gwe ogwobucunguzi, nkokuyamazire omurimo gwe gw’okuhanga. William Branham akaba ari omuntu otumirwe Ruhanga ou okurabira omu buhereza bwe bwabire buri obw’okagarura emitima ya baana ba Ruhanga aha kwikiriza kwabeishebo entumwa omukutandika. Omukubanza kukaba kuri okuraganisibwa, koonka hati nikihikirira. Eky’oweishemwe Branham yagambirwe nikiguma kiri amazima, okukira munoonga tiwe kureka obutumwa obu yahairwe nibwo buryebembera okwija kwakabiri kwa Kristo, nkoku yakihamize we weenka emirundi mingi, okukira munoonga okwa akbiri ebiro 9, 1959, “Tinye omutebekanisa, kureka obutumwa nibwo mutebekanisa!” Eki kikaba kikyari ekiraango omukwa mukaga 11, 1933, koonka okuruga obu oweishemwe Branham agyenda gahindukire amazima omunsi yoona.

Omu kwamushanju 26, 1964 oweishemwe Branham akabuza kandi yagarukamu ekibuuzo eki obu yabeire ari omwitebezo rye “okugarura busya ki? omu biro ebi ebya ahamuheru… imwe abeishemwe ab’omumadini, muhurikirize. Mugarure busya obugyenyi bw’okubanza bwa pentekoti nkoku bwabaire buri omukutandika.” Aha muheru ekanisa eshemereire kuba nkoku yabeire eri omukutandika. Omukitabo kya Yobu nitushoma ngu akahebwa kabiri aha bintu byoona ebi yagarurirwe obu yashsabiire banywani be ababire batamwetegyerize obu yabire nagyezibwa. Eki nakyo nikiza kukorerwa omu murimo gwangye. Ninshaba n’omutima gwangye gwoona, “Taata, basasire, ahabwokuba tibaramanyire kandi nahati tibarikumanya kibarikukora ahabwokuba nibategyekwa omubi!” Ninshaba ngu kibase kubaho nkoku kyabeire ahari Yobu, ngu beine ishe na banyanya, nababire nibatumanya bagaruke bashemererwe neitw.

“Yobu kuyaherize kushabira bagyenzi be, MUKAMA yamutambira enaku ze; yamushumbuusha ebirikwingana kabiri n’ebi yafeerirwe. Bwanyima beene ishe boona na banyaanya, n’abaabaire nibamunya baija ah’ari, baariira hamwe nawe omunju ye, baamigirira esaasi, bamugumya ahabw’ebihikiriizi…” (Yobu 42:10-11)

Titushemereire kutongana, nkoku Yakobo yahandikire, kwihaho tushemereire kukurata eky’okureberaho ekyatutereirweho ahabwokugumisiriza n’okurindirira okw banaabi ababaire nibagamba omwiizina rya MUKAMA. Nituza kuguma twetekatekyire kandi tweheyo kugira ngu tubase kushangwa omu kukundwa kwa Ruhanga. Ninshaba Ruhanga atuhe okuguma tumuteireho omutima, ekigaambo kye, hamwe nebiyatucwereiremu, ahabwebyo nitubasa kukwatanisa nawe omukyariyo nakora ebiro ebi. Ninshaba ngu amashemererwa ga Ruhanga gaze aha bantu be. Sitaani takabasa kuzibira entebekanisa ya Ruhanga. Eki Ruhanga yagyendereire omu butahwaho nikiza kubaho omu keire we weenka aka tereireho, kandi nitwija kureeba ekyo nikihikirizibwa aha muheru omwiziina rya Yesu eririkweera.

Ninyeenda kutwara omugisha ogu okwebaza abeishemwe boona abari omumahanga miingi agatari kushsanwa abagumire bari abesigwa aha kigaambo hamwe n’obutumwa kandi omu mazima bakayaamba omukujanjaza ekyokurya ky’omwoyo. Obusingye! Maranatha!

Ahabwokweetwa kwe Oweishemwe.

￼

∗∗∗∗∗∗

∗∗∗

∗

Oku nikwo Mukama arikugira omu migisha (beatitudes) eyagambirwe Yesu:

Baine omugisha abashemiire omu mutima: ahabwokuba abo baryareeba Ruhanga.

Baine omugisha abagarukanisa abantu: ahabwokuba abo baryayetwa abaana ba Ruhanga.

Baine omugisha abahiigwa ahabwokuhikirira: ahabwokuba obukama bw’omwiguru n’obwaabo.

Imwe mwiine omugisha kubaribajuma, kubari bahiiga, kubaribabeiherera ekigaambo kyoona nibabantura. Mushemererwe, mwesiime munoonga: ahabwokuba ebiheembo byanyu biryaba biingi omwiguru, kandi okwo nikwo bahiigire batyo banaabi abaabandize imwe. (Matayo 5:8-12)

Kuwakuba noyeenda kutuunga aha bitabo byeitu, nobasa kutuhandikira ahari aduresi egi:

Mission center
P.O Box 100707
47707 Krefeld
Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage: http://www.freie-volksmission.de

E-mail: volksmission@gmx.de or

E.Frank@freie-volksmission.de

Phone: +49-2151/545 151

Fax: +49-2151/951 293

OR

www.misia.sk

E-mail: gospel2nation@misia.sk

© Owabihandiika kandi owabishohoza E.Frank

∗∗∗∗∗∗∗